Contract de prestari servicii
 nr._____/__________

1.Preambul

De comun acord, s-a încheiat prezentul contract de servicii, între:

COMPANIA DE APA ARAD S.A., cu sediul in Arad, str. Sabin Dragoi nr. 2-4, jud. Arad, telefon: (+ 4) 0257 270843, fax: (+ 4) 0257 270981, numar de înmatriculare ORC Arad: J1991000110028, C.I.F.: RO-1683483, cont bancar nr. RO72 RNCB 0015 0061 5684 0001 deschis la BCR Arad, reprezentată prin ing. BORHA Gheorghe Vasile - Director general, în calitate de entitate contractanta, pe de o parte

şi 
................................... cu sediul in .......................................... str. ......................................, nr. ................................,  jud ......................................, cod postal.......................... tel............................adresa email......................................inregistrata cu nr. ........................................, CUI........................................, cont .........................................., deschis la ................................, reprezentata prin ................................. - ..................................... în calitate de contractant, pe de altă parte

2. Definiţii 

În prezentul contract următorii termeni vor fi interpretaţi astfel:

a. act adițional - documentul semnat de părți prin care se modifică termenii și condițiile din contract;
b. contract - contractul semnat între entitatea contractanta și contractant;
c. entitate contractanta şi contractant - părţile contractante, aşa cum sunt acestea numite în contract;

d. preţul contractului – preţul plătibil contractantului de către entitatea contractanta, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

e. servicii – servicii medicale  pentru angajatii Companiei de Apa Arad S.A, în conformitate cu Anexa nr. 1, pe care contractantul se obligă, prin contract, să le presteze entitatii contractante; 
f. forţa majoră -  un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. 
g. zi - zi calendaristică; an - 365 de zile.
3. Interpretare

3.1 În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 Termenul “zi”sau “zile” sau orice referire la zile reprezintă zile calendaristice daca nu se specifică în mod diferit. 

3.3 Clauzele și expresiile vor fi interpretate prin raportare la întregul contract.
Clauze obligatorii

4. Obiectul principal al contractului 
4.1 Contractantul se obligă ca, în baza contractului încheiat cu entitatea contractanta, să presteze servicii medicale  pentru angajatii Companiei de Apa Arad S.A, în conformitate cu Anexa nr. 1 și cu obligaţiile asumate prin prezentul contract.
5. Preţul contractului

5.1 Preţul total convenit pentru indeplinirea contractului, plătibil contractantului de catre entitatea contractanta este …………….. lei, la care se adaugă TVA conform prevederilor legale.

5.2 Preţul unitar pentru serviciile medicale, prevăzute în Anexa nr. 1  la prezentul contract, se poate modifica in functie de fluctuatia cursului de schimb Lei/Euro, fata de valoarea euro la data incheierii contractului.

6. Durata contractului
6.1 Durata contractului este de 12 luni și  intră în vigoare de la data semnării acestuia de către ambele parti.

7. Executarea contractului 
7.1 Executarea contractului incepe de la data semnării acestuia de către ambele părți. 
8. Documentele contractului
8.1 Documentele contractului sunt:
    a)  Caietul de sarcini;
b) Propunerea tehnică;
c) Propunerea financiară;

d) Alte anexe (daca este cazul).
9. Obligaţiile principale ale contractantului
9.1 Contractantul se obliga sa presteze serviciile medicale la standardele si/sau performantele solicitate în caietul de sarcini, în conformitate cu oferta depusă și cu obligaţiile asumate prin prezentul contract.
9.2 Contractantul mobilizeaza resurse suficiente și cu expertiză adecvată pentru a asigura gestionarea contractului, astfel cum este solicitat la nivelul caietului de sarcini;
9.3 Contractantul va asigura îndeplinirea obligațiilor contractuale, cu respectarea bunelor practici din domeniu, a prevederilor legale și contractuale relevante, astfel încât să se asigure că obligațiile sunt îndeplinite la parametrii solicitați în concordanță cu rezultatul așteptat de entitatea contractantă
9.4 Contractantul are obligatia de a asigura un grad de flexibilitate în planificarea modalității de gestionare a contractului, pe toată durata de derulare a acestuia;
9.5 Contractantul transmite datele de identificare și de contact ale personalului alocat pentru executarea contractului;

9.6 Contractantul se asigura că orice documente, documentații și/sau instrucțiuni furnizate către personalul entitatii contractante sunt exacte și elaborate în conformitate cu bunele practici specifice în domeniu;

9.7 Contractantul răspunde de asigurarea calității serviciilor prestate, de siguranţa tuturor operaţiunilor şi metodelor de prestare utilizate, de calificarea personalului folosit pe toată durata contractului și de respectarea de către acesta a normelor legale privind sănătatea şi securitatea în muncă, PSI și protecţia mediului

9.8 Contractantul are obligația de a respecta în executarea contractului, obligațiile aplicabile în domeniul mediului, social și al muncii instituite prin dreptul Uniunii, prin dreptul național, prin acorduri colective sau prin dispozițiile internaționale de drept.
9.9 Contractantul se obliga ca Angajatii abonati ai Companiei de Apa Arad SA sa aiba acces imediat la serviciile medicale acoperite in contract fara perioada de asteptare
9.10 Contractantul se obligă să transmită entității contractante rapoarte trimiestriale și anuale privind:

· evidența serviciilor medicale efectuate;

· evidența a numărului de accesări a serviciilor medicale acoperite in contract;

· evidența angajaților ce au accesat serviciile medicale 

· monitorizarea sesizărilor/reclamațiilor, grad satisfacție a angajaților;

· incidența anumitor afecțiuni în rândul angajaților, oferind managementului soluții preventive

· alte rapoarte/documente, acolo unde este cazul.

9.11 Contractantul se obligă ca în implementarea contractului să dispună de medici cu drept de practică și avize la zi, iar efectuarea investigațiilor să fie efectuată cu echipamente omologate și calibrate conform standardelor medicale.
9.12 Contractantul va avea incheiate conventii doar cu furnizorii de servicii medicale autorizati (potrivit legislatiei in vigoare)

9.13 Contractantul se obligă să dețină o poliță de asigurare de malpraxis valabilă pe toată durata contractului.

9.14 Contractantul are obligaţia de a presta serviciile prevăzute în contractul încheiat cu  profesionalism şi promptitudine cuvenite angajamentului asumat în conformitate cu propunerea sa tehnică

9.15 Contractantul se obligă să accepte toți angajații Companiei de Apă Arad SA, indiferent de starea de sanatate, de afectiuni pre-existente sau/si de boli cronice. 
9.16 Contractantul va numi un responsabil general care va primi/transmite orice cerere a Entității contractante privind comunicarea de informatii tehnice necesare executarii contractului, precum si a altor activitati cu caracter tehnic legate direct de executarea contractului.
10. Obligaţiile principale ale entitatii contractante

10.1.  Entitatea contractanta va realiza plata în termen de 5 de zile de la primirea facturii în spațiul privat virtual și înregistrarea ei la registratura entității contractante.
10.2 Entitatea contractantă se obligă să transmită contractantului, după incheierea contractului o situatie actualizata si centralizata cu datele de identificare ale persoanelor abonate.

10.3 Entitatea contractantă se obligă să transmită către Contractant, lunar sau ori de cate ori este cazul, a  unei situatii actualizate privind numărul de salariaţi şi a necesarului de abonamente, inclusiv datele angajatiilor care trebuie să beneficieze de abonament;
10.4 Entitatea contractantă se obligă să numească, în termen de 15 zile de la data intrării in vigoare a contractului, un responsabil care va primi/transmite orice cerere a Contractantului privind comunicarea de informații tehnice/ economice necesare executării contractului precum și a altor activități cu caracter tehnic legate direct de executarea contractului;
10.5 Entitatea contractantă se obligă, ca în urma instructajului realizat de contractant să informeze angajatii abonati asupra serviciilor medicale din contract;

10.6 Entitatea contractantă se obligă să monitorizeze îndeplinirii tuturor cerinţelor din Caietul de Sarcini şi a oricăror elemente ale Propunerii Tehnice şi Financiare pe durata derulării contractului;

11.  Sancţiuni pentru neîndeplinirea culpabilă a obligaţiilor 
11.1 În cazul in care, din vina sa exclusiva, Contractantul nu reuseste sa isi execute obligatiile asumate prin contract, atunci Entitatea contractanta are dreptul de a percepe, ca penalitati, o suma echivalenta cu 0,1% pe zi din valoarea serviciilor neprestate.

11.2 În cazul în care, din vina sa exclusivă, Entitatea contractanta nu işi executa obligaţiile in termenul de la art. 10.1, atunci acesta are obligaţia de a plăti, ca penalităţi, o sumă echivalentă cu 0,1 % pe zi din plata neefectuată.

11.3 Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a considera contractul de drept reziliat şi de a pretinde plata de daune-interese.

11.4. Contractantul se obligă să despăgubească Entitatea contractantă în limita prejudiciului creat, împotriva oricăror:

a) reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile folosite pentru sau în legătură cu serviciile prestate, și/sau

b) daune, despăgubiri, penalități, costuri, taxe și cheltuieli de orice natură, aferente eventualelor încălcări ale dreptului de proprietate intelectuală, precum și ale obligațiilor sale conform prevederilor contractului.

11.5. Contractantul va despăgubi Entitatea contractantă în măsura în care sunt îndeplinite cumulativ următoarele condiții:

a) despăgubirile să se refere exclusiv la daunele suferite de către Entitatea contractantă ca urmare a culpei contractantului;

b) Entitatea contractantă a notificat Contractantul despre primirea unei notificări/cereri cu privire la incidența oricăreia dintre situațiile prevăzute mai sus;

11.6 Penalitățile de întârziere datorate curg de drept din data scadenței obligațiilor asumate conform prezentului contract.

Clauze specifice
13. Modalitaţi şi condiţii de plată
13.1 Contractantul sa efectueze plăţile pentru serviciile medicale, accesate de abonati conform contract, direct catre Prestator sau prestatorul medical colaborator  si fara implicarea Angajatului abonat in procesul de plata a serviciilor medicale accesate de acesta- respectiv fara efectuarea platilor de catre Angajat abonat a serviciilor medicale cu exceptia serviciilor oferite cu coplata sau discount si definite in lista de servicii in contract.

 Plata se va realiza în termen de 5 de zile de la primirea facturii în spațiul privat virtual și înregistrarea ei la registratura entității contractante. 

13.2 În conformitate cu prevederile legale, factura va conține în mod obligatoriu codul CPV aferent achiziției, respectiv : Cod CPV: . 85100000-0 Servicii de sănătate (Rev.2)         

13.3 În cazul în care din factură lipsesc informații și/sau nu are înscris codul de TVA al entității contractante, respectiv RO1683483 (cod care da dreptul de a deduce TVA-ul din factura), se va transmite un mesaj în SPV de factura incorecta, urmând a se demara formalitățile privind corectarea facturii prin stornare si emiterea unei facturi corecte conform  Codului Fiscal. În acest sens termenul de 30 de zile privind plata facturii curge din momentul primirii în SPV a acesteia în forma corectă și completă.

14. Subcontractarea- daca este cazul
14.1 Contractantul are dreptul de a subcontracta orice parte a prezentului contract și/sau poate schimba subcontractantul/subcontractanții specificat/specificați numai cu acordul prealabil, scris, al entității contractante.

14.2 Contractantul are obligația de a prezenta la încheierea contractului contractele încheiate cu subcontractanții desemnați pentru atribuirea prezentului contract. Contractul/contractele de subcontractare se constituie anexă la contract, făcând parte integrantă din acesta.
14.3 Contractantul are dreptul de a solicita Entității contractante, în orice moment pe perioada derulării contractului, numai în baza unor motive justificate, fie înlocuirea/renunțarea la un subcontractant, fie implicarea de noi subcontractanți. Contractantul trebuie să solicite, în scris, aprobarea prealabilă a Entității contractante înainte de încheierea unui nou contract de subcontractare. Solicitarea în scris în vederea obținerii aprobării Entității contractante privind implicarea de noi subcontractanți se realizează numai după ce Contractantul a efectuat el însuși o verificare prealabilă a subcontractantului ce urmează a fi propus, prin raportare la caracteristicile activităților care urmează a fi subcontractate.

14.4 Entitatea contractantă notifică Contractantului decizia sa cu privire la înlocuirea unui subcontractant/implicarea unui nou subcontractant, motivând decizia sa în cazul respingerii aprobării.

14.5 Contractantul se obligă să încheie contracte de subcontractare doar cu subcontractanții care își exprimă acordul cu privire la obligațiile contractuale asumate de către contractant prin prezentul contract.

14.6 Niciun contract de subcontractare nu creează raporturi contractuale între subcontractant și Entitatea contractantă. Contractantul este pe deplin răspunzător față de Entitatea contractantă pentru modul în care îndeplinește contractul. Contractantul răspunde pentru actele și faptele subcontractanților săi ca și cum ar fi actele sau faptele contractantului. Aprobarea de către Entitatea contractantă a subcontractării oricărei părți a contractului sau a angajării de către contractant a unor subcontractanți pentru anumite părți din contract nu eliberează Contractantul de niciuna dintre obligațiile sale din contract.

14.7 În cazul în care un subcontractant nu reușește să își execute obligațiile contractuale, Entitatea contractantă poate solicita Contractantului fie să înlocuiască respectivul subcontractant cu un alt subcontractant, care să dețină calificările și experiența solicitate de Entitatea contractantă, fie să preia el însuși partea din contract care a fost subcontractată.

14.8 Partea/părțile din contract încredințată/încredințate unui subcontractant de contractant nu poate/pot fi încredințate unor terțe părți de către subcontractant.

14.9 Orice schimbare a subcontractantului fără aprobarea prealabilă în scris a Entității contractante sau orice încredințare a unei părți din contract, de subcontractant către terțe părți este considerată o încălcare a contractului, situație care îndreptățește entitatea contractantă la rezoluțiune/reziliere a contractului și obținerea de despăgubiri din partea contractantului.

14.10 În orice moment, pe perioada derulării contractului, contractantul trebuie să se asigure că subcontractantul/subcontractanții nu afectează drepturile Entității contractante în temeiul prezentului contract.

14.11 În orice moment, pe perioada derulării contractului, Entitatea contractantă poate solicita Contractantului să înlocuiască un subcontractant care se află în una dintre situațiile de excludere specificate în lege.

14.12 În cazul în care un subcontractant și-a exprimat opțiunea de a fi plătit direct, atunci această opțiune este valabilă numai dacă sunt îndeplinite în mod cumulativ următoarele condiții:

a) această opțiune este inclusă explicit în contractul de subcontractare constituit ca anexă la contract și făcând parte integrantă din acesta;

b) contractul de subcontractare include la rândul său o anexă explicită și specifică privind modalitatea în care se efectuează plata directă de către Entitatea contractantă către subcontractant și care precizează toate și fiecare dintre elementele de mai jos:

· partea din contract/activitate realizată de subcontractant astfel cum trebuie specificată în factura prezentată la plată,

· modalitatea concretă de certificare a părții din contract/activitate de către contractant pentru rezultatul obținut de subcontractant/partea din contract executată de subcontractant înainte de prezentarea facturii de către contractant entității contractante,

· partea/proporția din suma solicitată la plată corespunzătoare părții din contract/activității care este în sarcina subcontractantului, prin raportare la condițiile de acceptare la plată a facturilor emise de contractant pentru entitatea contractantă, așa cum sunt acestea detaliate în contract,

· stabilește condițiile în care se materializează opțiunea de plată directă,

· precizează contul bancar al subcontractantului.

15. Modificarea contractului, clauze de revizuire 
15.1 Pe durata perioadei de valabilitate a contractului părțile au dreptul de a conveni modificarea și/sau completarea clauzelor acestuia, cu acordul părților, fără a afecta caracterul general al contractului, în limitele dispozițiilor prevăzute de actele normative în vigoare.

15.2 Partea care propune modificarea contractului are obligația de a transmite celeilalte părți propunerea de modificare a contractului cu cel puțin 5 zile înainte de data la care se consideră că modificarea ar trebui să producă efecte.

15.3. Modificarea va produce efecte doar dacă părțile au convenit asupra acestui aspect prin semnarea unui act adițional. 

15.4 Revizuirea prezentului contract se realizează ca urmare a evaluării activităților, rezultatelor și performanțelor contractantului în cadrul contractului. Modificarea contractului prin revizuire intervine cu scopul atingerii obiectului contractului, care constă în serviciile pe care contractantul se obligă să le presteze în conformitate cu prevederile din prezentul contract si cu dispozițiile legale.

16. Încetarea contractului

16.1. Prezentul contract încetează de drept prin ajungere la termen, prin acordul partilor sau la momentul la care toate obligatiile stabilite in sarcina partilor au fost executate.
16.2. Entitatea contractantă își rezervă dreptul de a rezilia contractul, fără însă a fi afectat dreptul părţilor de a pretinde plata unor daune sau alte prejudicii, dacă:

a) Contractantul nu se conformează, în perioada de timp, conform notificării emise de către Entitatea contractantă, prin care i se solicită remedierea neconformității sau executarea obligațiilor care decurg din prezentul contract;

b) Contractantul subcontractează părți din contract fără a avea acordul scris al Entității contractante;

c) Contractantul cesionează drepturile și obligațiile sale fără acordul scris al Entității contractante;

d) Are loc orice modificare organizațională care implică o schimbare cu privire la personalitatea juridică, natura sau controlul contractantului, cu excepția situației în care asemenea modificări sunt realizate prin act adițional la prezentul contract, cu respectarea dispozițiilor legale;

e) Devin incidente oricare alte incapacități legale ale contractantului care să împiedice executarea contractului;

f) Contractantul eșuează în a presta/menține/prelungi/reîntregi/completa garanțiile solicitate prin contract (daca este cazul);

g) în cazul în care, printr-un act normativ, se modifică interesul public al entității contractante în legătură cu care se prestează serviciile care fac obiectul contractului;

16.3 Contractantul poate rezilia contractul fără însă a fi afectat dreptul părților de a pretinde plata unor daune sau alte prejudicii, în cazul în care Entitatea contractantă nu își îndeplinește obligațiile de plată a serviciilor prestate de contractant, în condițiile stabilite prin prezentul contract.

16.4 Rezilierea contractului în condițiile pct. 16.2 și pct. 16.3 intervine cu efecte depline, fără a mai fi necesară îndeplinirea vreunei formalități prealabile și fără a mai fi necesară intervenția vreunei instanțe judecătorești și/sau arbitrale. Prin exceptie, in cazul art. 16.2 lit. g) Entitatea contractantă va notifica contractantul in termen de 10 zile inaintea rezilierii.

16.5 Prevederile prezentului contract în materia rezilierii contractului se completează cu prevederile în materie ale Codului Civil în vigoare.

16.6 În situația rezilierii totale/parțiale din cauza neexecutării/executării parțiale de către contractant a obligațiilor contractuale, acesta va datora Entității contractante daune-interese cu titlu de clauză penală în cuantum egal cu valoarea obligațiilor contractuale neexecutate.

16.7 Entitatea contractantă își rezervă dreptul de a denunța unilateral contractul de servicii, în cel mult 15 zile de la apariția unor circumstanțe care nu au putut fi prevăzute la data încheierii contractului, cu condiția notificării contractantului cu cel puțin 3 zile înainte de momentul denunțării.

17. Confidențialitatea informațiilor și protecția datelor cu caracter personal

17.1 Contractantul va considera toate documentele și informațiile care îi sunt puse la dispoziție în vederea încheierii și executării contractului drept strict confidențiale.

17.2 Obligația de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități publice conform prevederilor legale aplicabile.

17.3 Atunci cand prelucreaza date cu caracter personal in legatura cu prezentul contract, fiecare parte se obliga sa respecte legislația aplicabila privind protecția datelor cu caracter personal, incluzand, dar fara a se limita la prevederile: Regulamentului UE nr. 679 din 27 aprilie 2016 al Parlamentului European și al Consiliului privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date si de abrogare a Directivei 95/46/CE (Regulamentul general privind protectia datelor,  Legii nr. 190/2018 privind măsuri de punere în aplicare a Regulamentului UE nr. 679/2016, oricarei legi care implementează RGPD sau reglementează protecția datelor cu caracter personal în România, precum și oricarei decizii, ordine, regulamente sau reglementări emise de Autoritatea de Supraveghere sau alte autorități competente de reglementare și care sunt menite să protejeze drepturile și libertățile fundamentale ale persoanelor vizate și, în particular, dreptul acestora la intimitate cu privire la prelucrarea datelor, aplicabile în România.

18. Forţa majoră
18.1 Forţa majoră este constatată de o autoritate competentă.

18.2 Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează. 

18.3 Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

18.4 Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

18.5 Dacă forţa majoră acţionează sau se estimează ca va acţiona o perioadă mai mare de 10 zile, fiecare parte va avea dreptul să notifice celeilalte parţi încetarea de plin drept a prezentului contract, fără ca vreuna din parţi să poată pretindă celeilalte daune-interese.

19. Cesiunea 

19.1 În prezentul contract este permisă cesiunea drepturilor și obligațiilor născute din acest contract, numai cu acordul prealabil scris al entității contractante și în condițiile Legii nr. 99/2016.

19.2 Contractantul are obligația de a nu transfera total sau parțial obligațiile sale asumate prin contract, fără să obţină, în prealabil, acordul scris al entității contractante.

19.3 Cesiunea nu va exonera contractantul de nicio responsabilitate sau orice alte obligații asumate prin contract.

19.4 Contractantul este obligat să notifice Entitatea contractantă, cu privire la intenția de a cesiona drepturile sau obligațiile născute din acest contract. Cesiunea va produce efecte doar dacă toate părțile convin asupra acesteia.

20. Soluţionarea litigiilor
20.1 Entitatea contractanta şi Contractantul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

20.2 Dacă, după 15 de zile de la începerea acestor tratative, Entitatea contractantă şi Contractantul nu reuşesc să rezolve în mod amiabil o divergenţă contractuală, litigiul se va soluţiona de către instanța judecatoreasca de la sediul Entității contractante.

21. Limba care guvernează contractul

Limba care guvernează contractul este limba română.

22. Comunicări

22.1 (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

22.2 Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării. Adresa de e-mail utilizata pentru transmiterea comunicarilor și a înștiințărilor dintre părți este: …………………………..
23. Legea aplicabilă contractului
Contractul va fi interpretat conform legilor din România.

Părţile au înteles să încheie azi ..........................  prezentul contract în două exemplare, câte unul pentru fiecare parte.     
   ENTITATEA  CONTRACTANTA                                                        CONTRACTANT

 COMPANIA DE APA ARAD SA                                                            ………………………..
      DIRECTOR GENERAL                                                                      ………………..
  Ing. BORHA Gheorghe - Vasile                                                           ................................... 
        DIRECTOR ECONOMIC                                            
        Ec. COSTEA Alina Teodora  
COMPARTIMENT RESURSE UMANE
                   Ec. CAMENIT Laura                                         
          SERVICIU ACHIZIȚII 
        Ec. PETRAN Luciana - Maria 

      Vizat pentru legalitate,

ANEXA NR. 1

la contractul de prestări servicii nr. ........./................... 

	Nr crt.
	Denumire serviciu ofertat
	Cantitate/angajat
	Unitate de măsură
	Pret unitar fără TVA Lei/angajat/lună


	Pret unitar fără TVA Lei/angajat/an

(coloana 5*12 luni)


	Valoare totală fără TVA lei/angajati/an (coloanele 3*6)

	1
	2
	3
	4
	5
	6
	7

	1.
	Pachet de bază + pachet aparținători
	807
	lună
	
	
	

	2.
	Pachet servicii suplimentare
	10
	lună
	
	
	

	                                                                   TOTAL GENERAL


	


Numarul de angajati al Companie de Apa S.A. poate diferi de la o luna la alta. In acest sens Entitatea Contractanta va transmite Contractantului, ori de cate ori este cazul, o situatie cu modificarile de personal.                         

A.Serviciile solicitate:

Entitatea Contractanta achizitioneaza un pachet de servicii medicale de tip abonament cu urmatoarea structura: 

Pachetul de baza care sa cuprinda cel putin urmatoarele:

I.
  Servicii suport – dispecerat call center medical 24/24 ore 7 /7 zile 

II.
  Camera de garda

III.
  Servicii medicale de Preventie – Control anual

IV.
  Servicii medicale acordate in Ambulatoriu de Specialitate 

V.
  Servicii medicale de Spitalizare

VI.
  Servicii de Stomatologie
Serviciile de mai sus sunt descrise la art. 5 din Caietul de sarcini

B. Cerinte tehnice minime  pentru serviciile medicale 



1. Angajatii abonati 

· Angajatii abonati au dreptul sa beneficieze de serviciile medicale de asistenta primara, de specialitate, de urgenta, spitalicesti, stomatologice, preventie, recuperare,  conform pachetului de servicii medicale contractate. 

· Toti abonatii - salariati ai Compania de Apa Arad S.A au dreptul sa beneficieze de toate serviciile medicale din contract pe toata durata de valabilitate a contractului  sa aiba posibilitatea  de a opta pentru fumizorul de servicii medicale dorit din lista de furnizori agreati. Gradul professional  pentru care se solicită decontarea tuturor serviciilor medicale asigurate este de medic primar.

· Concluziile examenelor medicale vor fi transmise personal angajatului (salariat al Compania de Apa Arad S.A) si vor cuprinde obligatoriu urmatoarele:

pentru consultatiile din ambulatoriu clinic:Diagnostic, Tratament medicamentos si/ sau igieno-dietetic (unde este cazul),

pentru consultatiile din ambulatoriu paraclinic: Rezultatele investigatiilor paraclinice interpretate si recomandare pentru consultatii interdisciplinare, daca e cazul,

· pentru serviciile spitalicesti : Biletul de iesire din spital/ scrisoarea medicala pentru medicul de familie,

· pentru serviciile prespitalicesti: Scrisoare medicala care sa cuprinda: starea prezenta, diagnosticul, tratamentul efectuat si tratamentul prescris.
   ENTITATEA  CONTRACTANTA                                                        CONTRACTANT

 COMPANIA DE APA ARAD SA                                                            ………………………..
      DIRECTOR GENERAL                                                                      ………………..
  Ing. BORHA Gheorghe - Vasile                                                           ................................... 
        DIRECTOR ECONOMIC                                            
        Ec. COSTEA Alina Teodora  
COMPARTIMENT RESURSE UMANE
                   Ec. CAMENIT Laura                                         
          SERVICIU ACHIZIȚII 
        Ec. PETRAN Luciana - Maria 

      Vizat pentru legalitate,

ANEXA nr. 2 
privind prelucrarea datelor cu caracter personal

la contractul de servicii nr. ________/_____________________
AVÂND ÎN VEDERE CĂ:

a) Contractantul ……………………………..SRL, in calitate de Împuternicit, presteaza în beneficiul entitatii contractante Compania de Apă Arad S.A., in calitate de Operator, servicii medicale  pentru angajatii Companiei de Apa Arad S.A conform prevederilor contractului; 
b) prestarea serviciilor ce fac obiectul contractului presupune activități de prelucrare a datelor cu caracter personal de către Contractant, în calitate de Persoană Împuternicită;

c) Împuternicitul se angajează să protejeze viața privată a persoanelor, incluzând, dar fără a se limita la acele persoane ale căror date cu caracter personal pot fi prelucrate de către Împuternicit pentru sau în numele Operatorului;

d) Împuternicitul se obligă să protejeze confidențialitatea unor asemenea date cu caracter personal și să respecte prevederile Legislației aplicabile privind protecția datelor persoanelor fizice în ceea ce privește prelucrarea datelor cu caracter personal și privind libera circulație a acestor date, în conformitate cu termenii și condițiile specificate în cele de mai jos: 

Art. 1. DEFINIREA TERMENILOR UTILIZAȚI

Termenii utilizați în prezenta Anexa au semnificațiile prezentate mai jos și termenii înrudiți trebuie interpretați în mod corespunzător:

a/. ”prelucrare”, ”operator”, ”operator asociat”, ”persoană împuternicită de către operator”, ”persoană vizată”, ”date cu caracter personal”, ”categoriile speciale de date cu caracter personal” și ”parte terță” vor avea înțelesul atribuit prin Regulamentul UE nr. 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date;

b/. ”Autoritatea de Supraveghere” înseamnă Autoritatea Națională de Supraveghere a Prelucrării Datelor cu caracter Personal înființată prin Legea 102/03.05.2005.

c/. ”Persoană vizată” înseamnă orice persoană fizică identificată sau identificabilă ale cărei date sunt prelucrate de către Operator în desfășurarea activității sale prin intermediul site-ului și căsuțelor de email, respectiv angajați, colaboratori, clienți/ abonați ai Operatorului.

d/. ”Date cu caracter personal ale Persoanei vizate” înseamnă orice date privind o persoană fizică identificată sau identificabilă, care se regăsesc în baza de date a Operatorului și/sau care sunt stocate pe echipamentele Împuternicitului, precum și/sau datele colectate prin intermediul website-ului și căsuțelor de email;

e/. ”Încălcarea securității datelor cu caracter personal” înseamnă o încălcare a securității care duce la distrugerea, pierderea, modificarea, dezvăluirea neautorizată sau accesarea neautorizată a datelor cu caracter personal ale Persoanelor vizate, transmise, stocate sau prelucrate în alt mod, precum și orice încălcare a prezentului Acord sau a prevederilor din Contract privind protecția datelor cu caracter personal ale Persoanelor vizate, confidențialitatea sau securitatea;

f/. ”Legislația aplicabilă privind protecția datelor” înseamnă Regulamentul UE nr. 679/2016 al Parlamentului European și al Consiliului privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date, Legea nr. 190/2018 privind măsuri de punere în aplicare a Regulamentului UE nr. 679/2016, orice lege care implementează RGPD sau reglementează protecția datelor cu caracter personal în România, precum și orice decizii, ordine, regulamente sau reglementări emise de Autoritatea de Supraveghere sau alte autorități competente de reglementare și care sunt menite să protejeze drepturile și libertățile fundamentale ale persoanelor vizate și, în particular, dreptul acestora la intimitate cu privire la prelucrarea datelor, aplicabile în România;
g/. ”Servicii” înseamnă serviciile care vor fi furnizate de către Împuternicit Operatorului în conformitate cu Contractul;

h/. ”Subcontractant” înseamnă orice persoană împuternicită (inclusiv orice terță parte și orice afiliat al Împuternicitului) desemnată de Împuternicit pentru a presta serviciile asumate în favoarea Operatorului și care poate avea acces, sub orice formă, la datele cu caracter personal ale Persoanelor vizate.

Art. 2. CONDIȚII DE PRELUCRARE A DATELOR CU CARACTER PERSONAL

2.1/. În cursul prestării serviciilor, Împuternicitul va prelucra datele cu caracter personal ale persoanelor vizate, exclusiv în scopul executării obligațiilor asumate prin contract. Împuternicitul nu este autorizat de către Operator să prelucreze datele cu caracter personal ale persoanelor vizate în afara limitei executării contractului, fără autorizarea expresă, în scris, a Operatorului.
2.2/. Împuternicitul se obligă să mențină cele mai înalte standarde de confidențialitate cu privire la datele cu caracter personal prelucrate în temeiul contractului. Totodată, acesta garantează și se obligă ca pe durata executării contractului să ofere garanții suficiente pentru punerea în aplicare a unor măsuri tehnice și organizatorice adecvate, astfel încât prelucrarea să respecte cerințele prevăzute de legislația aplicabilă privind protecția datelor și să asigure protecția persoanelor vizate.
2.3/. Operatorul își rezervă integral proprietatea asupra tuturor datelor cu caracter personal ale persoanelor vizate prelucrate de către Împuternicit în scopul executării contractului. 

2.4/. Părțile recunosc că Operatorul are dreptul de efectua verificări cu privire la securitatea prelucrării datelor cu caracter personal de către Împuternicit și sunt de acord să respecte toate obligațiile corespunzătoare conform legislației aplicabile privind protecția datelor, în conformitate cu prevederile art. 28 RGPD. În acest sens, Împuternicitul pune la dispoziția Operatorului toate informațiile necesare pentru a demonstra respectarea obligațiilor prevăzute în prezenta Anexă, permite desfășurarea auditurilor, inclusiv a inspecțiilor, efectuate de operator sau alt auditor mandatat și contribuie la acestea. 

2.5/. În cursul prestării serviciilor, atât Împuternicitul, cât și/sau eventualii colaboratori și/sau subcontractanții acestuia pot prelucra datele cu caracter personal ale persoanelor vizate, exclusiv în scopul executării obligațiilor asumate prin contract și numai conform instrucțiunilor Operatorului.

2.6/. În toate cazurile, Împuternicitul se obligă expres să asigure confidențialitatea datelor cu caracter personal ale Operatorului față de orice persoană, neavând dreptul de a le divulga sau de a le disemina sub nicio formă.

2.7/. Împuternicitul are obligația să informeze imediat Operatorul în cazul în care, în opinia sa, o instrucțiune încalcă prevederile legislației aplicabile privind protecția datelor.

2.8/. Împuternicitul se obligă să păstreze evidențele activităților de prelucrare aflate în responsabilitatea sa, să coopereze cu Operatorul și să pună la dispoziția acestuia, la cerere, aceste evidențe, pentru a putea fi utilizate în scopul monitorizării operațiunilor de prelucrare respective.

Art. 3. OBLIGAȚIILE APLICABILE PERSONALULUI  ÎMPUTERNICITULUI

3.1/. Împuternicitul va lua măsuri rezonabile pentru a asigura conformitatea cu privire la legislația aplicabilă privind protecția datelor de către fiecare angajat, agent sau subcontractant care poate avea acces la datele cu caracter personal ale persoanelor vizate, asigurându-se în fiecare caz că accesul este strict limitat la persoanele care trebuie să acceseze datele cu caracter personal ale persoanelor vizate și că toate aceste persoane: 

a. sunt informate cu privire la caracterul confidențial al datelor cu caracter personal ale persoanelor vizate și cunosc obligațiile Împuternicitului în baza acestei Anexe și a contractului în ceea ce privește datele cu caracter personal ale Persoanelor vizate;

b. au fost instruite în mod corespunzător cu privire la legislația aplicabilă privind protecția datelor;

c. sunt supuse obligațiilor profesionale sau legale de confidențialitate si au incheiate angajamente de confidențialitate cu o durata cel putin egala cu durata termenelor legale prevazute pentru arhivarea datelor/documentelor ce fac obiectul contractului; 

d. sunt supuse proceselor de autentificare și de conectare a utilizatorilor atunci când acceseză datele cu caracter personal ale persoanelor vizate.
Art. 4. DETALII  ȘI INSTRUCȚIUNI DE PRELUCRARE A DATELOR CU CARACTER PERSONAL ALE PERSOANELOR VIZATE

4. Împuternicitul se obligă ca, în executarea obligațiilor ce îi revin în baza contractului si a prezentei Anexe, să respecte următoarele instrucțiuni:

4.1/. Va prelucra datele cu caracter personal în baza Anexei privind prelucrarea datelor și a prezentelor instrucțiuni, iar acestea pot fi modificate doar de către Operator conform Anexei;

4.2/. Va prelucra datele cu caracter personal cu bună credință, în conformitate cu dispozițiile legale în vigoare și în mod transparent;

4.3/. Va prelucra datele în mod adecvat, relevant, pertinent și neexcesiv prin raportare la scopul în care sunt colectate și ulterior prelucrate;

4.4/. Trimiterea datelor cu caracter personal se va realiza numai prin mijloace de transmitere securizate; informațiile transmise prin email care conțin date cu caracter personal vor fi criptate/securizate:
4.5/. Va stoca datele cu caracter personal într-o formă care să permită identificarea persoanelor strict pe durata necesară realizării scopurilor în care datele sunt colectate și în care vor fi ulterior prelucrate;

4.6/. Va aplica măsurile tehnice și organizatorice adecvate pentru protejarea datelor cu caracter personal împotriva distrugerii accidentale sau ilegale, pierderii, modificării, dezvăluirii sau accesului neautorizat, precum și împotriva oricărei alte forme de prelucrare ilegală;

4.7/. Va aplica măsurile necesare pentru asigurarea securității prelucrării și protecției datelor cu caracter personal, după cu urmează:

a) Trebuie asigurate măsuri tehnice și organizatorice pentru a preveni accesul persoanelor neautorizate, atat in locatiile de depozitare fizica, cat si la sistemele de prelucrare a datelor disponibile (inclusiv baze de date, servere de aplicații și componente hardware) în care sunt prelucrate datele cu caracter personal ale persoanelor vizate. Aceste măsuri trebuie să includă: stabilirea zonelor de securitate, restricționarea căilor de acces, stabilirea autorizațiilor de acces pentru angajați și terți, sistem de control al accesului (cititor de ID-uri, cartele magnetice etc), personal de securitate (portari), facilități de supraveghere (supraveghere video, sistem de alarmă etc), asigurarea echipamentelor descentralizate de prelucrare a datelor și a calculatoarelor personale.

b) Trebuie asigurate măsuri tehnice și organizatorice de prevenire a utilizării de către persoanele neautorizate a sistemelor de prelucrare a datelor, precum: Procedurile de identificare și autentificare a utilizatorilor, Proceduri de securitate ID/parolă (caractere speciale, lungimea minimă, schimbarea parolei), Blocarea automată (parolă sau interval de timp), Monitorizarea încercărilor de întrerupere și dezactivarea automată a ID-ului de utilizator la mai multe tentative de parole eronate.

c) Se vor implementa măsuri tehnice și organizatorice pentru a se asigura că persoanele îndreptățite să utilizeze un sistem de prelucrare a datelor cu caracter personal obțin acces doar la datele cu caracter personal în conformitate cu drepturile lor de acces și că datele cu caracter personal nu pot fi citite, copiate, modificate sau șterse fără autorizație: politici și proceduri interne, drepturi de acces diferențiate, monitorizarea și logarea accesului, rapoarte de acces, procedura de acces, modificare, ștergere. 

d) Se vor implementa măsuri tehnice și organizatorice pentru a se asigura că datele cu caracter personal nu pot fi citite, copiate, modificate sau șterse fără autorizație în timpul transmiterii electronice, transportului sau stocării pe suporturi de stocare (manuală sau electronică) și că nu pot fi verificate de către companii sau alte entități juridice. Datele sunt dezvăluite numai prin: tunelare, logare, securitatea transportului. 

e) Se vor implementa măsuri tehnice și organizatorice privind instruirea corespunzătoare a personalului care prelucrează date cu caracter personal cu privire la cerințele în domeniul protecției datelor precum și măsuri de încheiere a unor angajamente individuale privind asumarea expresă a obligației de protecție a datelor cu caracter personal de către angajați și colaboratori.

Art. 5. DREPTURILE PERSOANELOR VIZATE

5.1/. În cazul în care primește o solicitare din partea unei persoane vizate sau a unei autorități publice, Împuternicitul va notifica de îndată Operatorul, cu excepția cazului în care, potrivit legii este obligat să păstreze confidențialitatea. 

5.2/. Împuternicitul va acorda asistență Operatorului pentru soluționarea respectivei solicitări, dacă Operatorul solicită aceasta, prin măsuri tehnice și organizatorice adecvate, conform cerințelor și instrucțiunilor Operatorului.

Art. 6. MĂSURI DE SECURITATE A DATELOR

6.1/. Având în vedere stadiul actual al dezvoltării, costurile implementării și natura, domeniul de aplicare, contextul și scopurile prelucrării, precum și riscul cu diferite grade de probabilitate și gravitate pentru drepturile și libertățile persoanelor fizice, Împuternicitul va implementa măsuri tehnice și organizatorice adecvate pentru a asigura un nivel de securitate adecvat riscului, inclusiv, printre altele, după caz:

a. Pseudonimizarea și criptarea datelor cu caracter personal ale Persoanelor vizate;

b. Capacitatea de a asigura confidențialitatea, integritatea, disponibilitatea și rezistența continuă a sistemelor și serviciilor de prelucrare;

c. Capacitatea de a restabili disponibilitatea datelor cu caracter personal ale Persoanelor vizate și accesul la acestea în timp util în cazul în care are loc un incident de natură fizică sau tehnică;

d. Un proces pentru testarea, evaluarea și aprecierea periodică a eficacității măsurilor tehnice și organizatorice pentru a garanta securitatea prelucrării;

6.2/. Fără a se limita la caracterul general al celor de mai sus și în special la obligația sa de a stabili oportunitatea oricăror măsuri tehnice și organizatorice suplimentare, Împuternicitul va implementa și va menține măsurile tehnice și organizatorice adecvate pe tot parcursul executării contractului.

6.3/. La evaluarea nivelului adecvat de securitate, Împuternicitul trebuie să țină seama de riscurile implicate de prelucrare, în special de distrugerea, pierderea, modificarea, dezvăluirea neautorizată sau accesul neautorizat la datele cu caracter personal ale persoanelor vizate transmise, stocate sau altfel prelucrate.

6.4/. Operatorul are dreptul de a trimite o notificare scrisă către Împuternicit în cazul în care, în mod rezonabil, consideră că măsurile tehnice și organizaționale ale Împuternicitului trebuie modificate pentru a asigura conformitatea cu legislația aplicabilă privind protecția datelor, iar Împuternicitul va implementa aceste modificări fără ca acestea să presupună suportarea vreunui cost din partea Operatorului.

6.5/. Notificarea va include mențiuni cu privire la modificările legislative și detalii cu privire la modificări.

Art. 7. ÎNCĂLCAREA SECURITĂȚII DATELOR CU CARACTER PERSONAL

7.1/. Împuternicitul va notifica Operatorul cu promptitudine, dar în orice caz în 24 (douăzecișipatru) de ore de la data la care a cunoscut/ identificat un incident cu privire la securitatea datelor cu caracter personal preluate de la Operator și în măsura în care sunt implicate datele cu caracter personal ale persoanelor vizate, trebuie: 

a. să descrie natura încălcării securității datelor cu caracter personal ale Persoanelor vizate, data producerii/constatării încălcării securității, precum și, după caz: categoriile și numărul de persoane vizate în cauză, categoriile și numerele înregistrărilor de date cu caracter personal ale persoanelor vizate în cauză;

b. să includă numele și datele de contact ale responsabilului cu protecția datelor, al Împuternicitului sau ale altei persoane de contact relevante, de la care pot fi obținute mai multe informații;

c. să descrie consecințele probabile ale încălcării securității datelor cu caracter personal ale persoanelor vizate; 

d. să descrie măsurile luate sau propuse a fi luate pentru a soluționa încălcarea securității datelor cu caracter personal ale persoanelor vizate.

7.2/. Împuternicitul va coopera cu Operatorul și va întreprinde măsuri rezonabile, în conformitate cu instrucțiunile Operatorului pentru a investiga, atenua și remedia fiecare încălcare a securității datelor cu caracter personal ale persoanelor vizate.

7.3/. Operatorul va decide, în fiecare caz de producere a unei încălcări a securității datelor cu caracter personal ale persoanelor vizate, dacă este necesară notificarea Autorității de Supraveghere și/sau a persoanelor vizate. 

Art. 8. SUBCONTRACTAREA

8.1/. Împuternicitul poate folosi subcontractanți numai cu acordul expres al Operatorului, după primirea în prealabil a unei autorizații scrise, specifice sau generale, din partea Operatorului. În cazul unei autorizații generale, scrise, Împuternicitul informează operatorul cu privire la orice modificări preconizate privind adăugarea sau înlocuirea altor persoane împuternicite de operator, oferind astfel posibilitatea operatorului de a formula obiecții față de aceste modificări. Operatorul își rezervă dreptul de a solicita Împuternicitului orice fel de garanții suplimentare cu privire la fiecare subcontractant.

8.2/. În ceea ce privește fiecare subcontractant, Împuternicitul:

a.  va efectua o analiză de tip due diligence adecvată asupra fiecărui subcontractant pentru a se asigura că acesta este capabil să asigure nivelul de protecție al datelor cu caracter personal ale Persoanelor vizate așa cum este cerut în aceasta Anexa incluzând, fără limitare la, garanții suficiente pentru a pune în aplicare măsuri tehnice și organizatorice adecvate, într-o manieră care să asigure prelucrarea în conformitate cu cerințele RGPD și ale acestei Anexe;

b. va include în contractul cu fiecare subcontractant obligații similare cu cele prevăzute în aceasta Anexa în sarcina Împuternicitului cu privire la personalul subcontractantului, securitatea prelucrării datelor cu caracter personal ale persoanelor vizate și transferurile restricționate;

c. va furniza către Operator, la cererea acestuia, detalii despre categoriile de subcontractanți și tipurile de prelucrări de date cu caracter personal ale persoanelor vizate efectuate de aceștia; 

d. va rămâne pe deplin răspunzător față de Operator pentru orice neîndeplinire din partea oricărui subcontractant a obligațiilor sale în legătură cu prelucrarea oricăror date cu caracter personal ale persoanelor vizate;

e. va menține o listă a subcontractanților pe care îi utilizează pe întreaga durată a contractului și care prelucrează date cu caracter personal ale persoanelor vizate. 
Art. 9. DURATA PRELUCRĂRII ȘI ÎNCETAREA CONTRACTULUI
9.1/. Durata prelucrării este limitată la (i) perioada de executare a Contractului sau (ii) în cazul în care legea impune stocarea datelor cu caracter personal de către Împuternicit pentru o perioadă de timp ulterioară executării Contractului, prelucrarea se va efectua pe durata maximă prevăzută de lege, pe responsabilitatea exclusivă a Împuternicitului. În această din urmă situație, prevederile prezentei Anexe vor supraviețui încetării Contractului și vor continua să se aplice până la finalizarea definitivă a tuturor activităților de procesare a datelor cu caracter personal a persoanelor vizate.
9.2/. Împuternicitul poate păstra și prelucra datele cu caracter personal ale persoanelor vizate, pe durata executării contractului și/sau strict pe durata necesară pentru îndeplinirea scopurilor comunicate de către Operator, în măsura cerută și pentru perioada prevăzută de legislația aplicabilă, precum și întotdeauna cu condiția ca Împuternicitul să asigure confidențialitatea tuturor acestor date cu caracter personal ale persoanelor vizate și respectarea tuturor obligațiilor prevăzute de legislația aplicabilă privind protecția datelor în legătură cu orice prelucrare a datelor cu caracter personal ale persoanelor vizate. 

9.3 Imputernicitul se obliga ca în termen de 40 de zile lucratoare de la finalizarea serviciilor de prelucrare a datelor cu caracter personal corespunzatoare contractului să șteargă definitiv datele cu caracter personal transmise in vederea tipăririi fără posibilitatea de recuperare. Acelasi lucru este valabil pentru toate materialel legate de testare sau deseuri redundante.

Art. 10. TRANSFERUL DATELOR CU CARACTER PERSONAL

Împuternicitul nu este autorizat să transmită niciunui terț datele cu caracter personal ale Persoanelor vizate. 

Art. 11. RĂSPUNDEREA CONTRACTUALĂ 

11.1/. Împuternicitul va despăgubi și va exonera Operatorul cu privire la toate pierderile, amenzile și sancțiunile care decurg din orice pretenție a unei terțe părți sau a unei persoane vizate sau decizie a unei Autorități de Supraveghere ca urmare a unei încălcări a acestei Anexe de către Împuternicit. 

11.2/. Fără a aduce atingere prevederilor din contract, în măsura maximă permisă de lege, răspunderea Împuternicitului pentru orice încălcare a acestei Anexe va fi nelimitată.

Art. 12. ALTE CLAUZE

12.1/. Părțile sunt de acord că aceasta Anexa va înceta automat după (i) încetarea contractului; sau după (ii) expirarea sau încetarea tuturor contractelor de servicii, a declarațiilor de lucrări, a comenzilor de lucrări sau a documentelor contractuale similare încheiate de Împuternicit cu Operatorul în temeiul contractului, oricare dintre acestea este ulterioară.

12.2/. Orice obligație impusă Împuternicitului în temeiul acestei Anexe în ceea ce privește prelucrarea datelor cu caracter personal ale Persoanelor vizate va rămâne în vigoare în urma încetării contractului.

12.3/. Orice încălcare a acestei Anexe va constitui o încălcare semnificativă a contractului. 

12.4/. În ceea ce privește obiectul Anexei privind prelucrarea datelor, în caz de neconcordanță între dispozițiile acesteia și orice alte acorduri între părți, incluzând, dar fără a se limita la, contract, dispozițiile prezentei Anexe prevalează în ceea ce privește aspectele legate de obligațiile de protecție privind datele cu caracter personal ale unei persoane vizate.

12.5/. Respectarea de către Împuternicit a prevederilor acestei Anexe nu va implica niciun cost pentru Operator. 

12.6/. Operatorul poate notifica periodic, în scris, Împuternicitul cu privire la orice modificări aduse acestei Anexe care sunt necesare ca urmare a unei modificări a legislației aplicabile privind protecția datelor incluzând, dar fără a se limita la generalitatea celor de mai sus. 

12.7/. În cazul în care o prevedere a acestei Anexe este nevalidă sau inaplicabilă, atunci restul prevederilor Anexei rămân valabile și în vigoare. Prevederea nevalabilă sau inaplicabilă va fi (i) modificată după cum este necesar pentru a se asigura validitatea și caracterul executoriu al acesteia, păstrând cât mai mult posibil intențiile părților sau, dacă acest lucru nu este posibil, (ii) interpretat într-un mod ca și cum partea nevalabilă sau inaplicabilă nu a fost niciodată conținută în aceasta.     
ENTITATEA  CONTRACTANTA                                                        CONTRACTANT

 COMPANIA DE APA ARAD SA                                                            ………………………..
      DIRECTOR GENERAL                                                                      ………………..
  Ing. BORHA Gheorghe - Vasile                                                           ................................... 
        DIRECTOR ECONOMIC                                            
        Ec. COSTEA Alina Teodora  
COMPARTIMENT RESURSE UMANE
                   Ec. CAMENIT Laura                                         
          SERVICIU ACHIZIȚII 
        Ec. PETRAN Luciana - Maria 

      Vizat pentru legalitate,

ANEXA nr. 3
ACORD DE CONFIDENȚIALITATE 
         la contractul de servicii nr. ________/____________
COMPANIA DE APA ARAD S.A., cu sediul in Arad, str. Sabin Dragoi nr. 2-4, jud. Arad, telefon: (+ 4) 0257 270843, fax: (+ 4) 0257 270981, numar de înmatriculare ORC Arad: J1991000110028, C.I.F.: RO-1683483, cont bancar nr. RO72 RNCB 0015 0061 5684 0001 deschis la BCR Arad, reprezentată legal  prin ing. BORHA Gheorghe Vasile - Director general, în calitate de entitate contractantă, pe de o parte

şi 

...................................... S.R.L. cu sediul în ........................................, ................................. nr. ........................,cod postal.............................................tel................................email.................................... . înmatriculată la Registrul Comerțului sub nr. ..................................., CIF RO..................................... având cont nr. ..........................................., deschis la ..................................................., reprezentată prin Director General Christian Gavrila, pe de altă parte

A.Preambul:

Intrucât, între părți a fost încheiat Contractul  de prestari servicii nr. .................................... al carui obiect de activitate consta in  prestări servicii medicale  pentru angajatii Companiei de Apa Arad S.A iar in cadrul contractului entitatea contractanta pune la dispozitia contractantului informatii confidentiale legate de activitatea sa,

Partile inteleg sa incheie prezentul acord de confidentialitate in cadrul caruia contractantul se obligă să păstreze confidențialitatea tuturor informațiilor primite de la entitatea contractanta, să nu le distribuie sau divulge, total sau parțial, și să le folosească exclusiv în legătură cu raporturile dintre părți, nu în scopuri personale sau în beneficiul unei terțe părți. 

 Prin „Informații Confidențiale” puse la dispozitia contractantului de catre entitatea contractanta se inteleg toate informatiile ce apartin entitatatii contractante fara ca acestea sa fie limitate la existenta si continutul raporturilor dintre parti,  care îi sunt dezvăluite contractantului, informatii la care contractantul are acces ca urmare a derularii contractului nr. ............................., indiferent dacă acestea sunt în formă scrisă, verbală, ca poartă sau nu mențiunea expresă „informații confidențiale" sau „informații proprietate exclusivă”.

B.In acest sens partile au convenit urmatoarele:

Art.1. Contractantul se obligă să păstreze confidențialitatea tuturor informațiilor la care are acces, să nu le distribuie sau divulge, total sau parțial, și să le folosească exclusiv în legătură cu raporturile dintre părți, nu în scopuri personale sau în beneficiul unei terțe părți, indiferent dacă acestea poartă sau nu mențiunea expresă „informații confidențiale" sau „informații proprietate exclusivă”.

Art.2. Prepușii/angajații contractantului pot primi informații apartinand entitatii contractante numai în măsura în care acest lucru este absolut necesar pentru derularea raporturilor între părți și numai cu condiția ca aceștia să-și asume expres obligații de respectare a confidențialității, similare cu cele prevăzute în prezentul Acord, în toate cazurile contractantul rămânând pe deplin răspunzător față de entitatea contractantă pentru orice încălcare a prezentului Acord de către prepușii/salariații săi.

Art.3. Contractantul va păstra informațiile confidențiale tangibile într-o locație sigură, folosind în acest scop cele mai adecvate măsuri organizatorice si tehnice menite să prevină accesul neautorizat, distrugerea sau pierderea acestora. 

Art.4. Contractantul va trata informaţiile primite, cu maximă atenţie si discreție, și, în toate cazurile, va acţiona cu aceeaşi atenţie cu care orice altă persoana ar acţiona în circumstanţe similare pentru a-și proteja propriile informaţii confidențiale sau informații de natura similară, aparținând unui terț. 

Art.5. În cazul în care constată dezvăluirea neautorizată, pierderea sau folosirea abuzivă a informațiilor confidențiale pe care le-a primit, contractantul se obligă să înștiințeze de îndată entitatea contractantă despre aceasta. 

Art.6. Daca contractantului i se solicită să divulge informații apartinand entitatiii contratante de către o persoană neautorizată să primească astfel de informații, acesta se obligă să înștiințeze imediat entitatea contractantă în legătură cu propunerea respectivă și să ofere detalii despre solicitarea respectivă (denumirea persoanei care a făcut propunerea, data solicitării.

Art.7. La cererea scrisa inaintată de entitatea contractantă, precum și în cazul încetării Contractului  de prestari servicii nr............................. din orice motiv, contractantul va restitui entitatii contractante toate informațiile confidențiale pe care le deține, precum și suporturile pe care acestea sunt stocate, inclusiv toate copiile executate de pe informatiile confidențiale, și va remite entitatii contractante o confirmare scrisă a faptului că nu mai deține informații confidențiale sub nici o formă. Restituirea informatiilor confidențiale nu scutește contractantul de celelalte obligații care îi incumbă în temeiul Contractului  de prestari servicii nr.............................. și a prezentului Acord.

Art.8. Dacă se dovedește că în derularea raporturilor contractuale dintre părți, contractantul nu a respectat obligația prevăzută la art 6  din prezentul acord, acesta va fi obligat la despagubiri in conditiile prevazute de art 11 din contractul nr. .....................................

Art.9. Dacă se dovedește că în derularea raporturilor contractuale dintre părți, contractantul a dezvăluit informații confidențiale din neatenție, din eroare, din culpă sau din orice formă de neglijență, contractantul va fi obligat la despagubiri in conditiile prevazute de art 11 din contractul nr. .................................... 

Art.10.Dacă se dovedește că în derularea raporturilor contractuale dintre părți, contractantul a dezvăluit sau a permis, în mod intenționat, dezvăluirea de informații confidențiale sau a favorizat sau mijlocit divulgarea de informații confidențiale, acesta va fi obligat la despagubiri in conditiile prevazute de art 11 din contractul nr. ..................................... 

Art.11.Despagubirile prevăzute la art .8, 9 si 10 se pot cumula. 

Art.12. Dacă contractantul este obligat prin lege sau prin intermediul unei hotărâri judecătorești să dezvăluie informații confidențiale, acesta se obligă să notifice prompt, în acest sens, entitatea contractantă. 

Art.13. In cazul în care entitatea contractantă nu reușește să obțină o măsură prin care să își protejeze informațiile confidențiale, contractantul se obligă să divulge strict acele porțiuni din informațiile confidențiale necesar a fi dezvăluite conform legii sau hotărârii judecătorești menționate la art. 12 și să depună toate diligențele pentru ca informațiile confidențiale astfel divulgate să fie tratate în conformitate cu prevederile prezentului Acord.

Art.14.Contractantul confirmă și recunoaște că entitatea contractantă este și va rămâne în permanență proprietarul tuturor informațiilor confidențiale dezvăluite, și că prezentul Acord nu îi conferă nici un drept explicit sau implicit asupra informațiilor confidențiale primite de la entitatea contractantă. 

Art.15. Prezentul Acord se încheie pe toată durata derulării contractului încheiat între părți și se extinde pe o durata de 5 (cinci) ani de la data încheierii raporturilor contractuale, intrând în vigoare la data semnării sale. 

Art.16. Obligațiile cuprinse în prezentul Acord care revin contractantului rămân valabile pe întreaga durată a prezentului Acord precum și o perioadă de timp de 5 (cinci) ani de la data încetării acestuia sau de la data încetării raporturilor dintre părți, oricare dintre aceste două momente survin mai târziu.

Art.17. Toate notificările dintre părți se transmit în scris, prin fax sau prin scrisoare recomandată cu confirmare de primire, la punctele de contact menționate în Contractul de prestari servicii nr.......................................

Art.18. Notificările vor fi considerate valabil transmise (i) în cazul expedierii prin poștă, la data menționată pe confirmarea de primire, și (ii) în cazul transmiterii prin fax, la data menționată pe raportul de confirmare a transmiterii generat de aparatul fax al părții expeditoare. Orice modificare de adresă sau numere de fax va fi valabilă pentru scopul notificării numai dacă este comunicată celeilalte părți cu minimum 5 (cinci) zile lucrătoare înainte de data transmiterii notificării relevante.

   ENTITATEA  CONTRACTANTA                                                        CONTRACTANT

 COMPANIA DE APA ARAD SA                                                            ………………………..
      DIRECTOR GENERAL                                                                      ………………..
  Ing. BORHA Gheorghe - Vasile                                                           ................................... 
        DIRECTOR ECONOMIC                                            
        Ec. COSTEA Alina Teodora  
COMPARTIMENT RESURSE UMANE
                   Ec. CAMENIT Laura                                         
          SERVICIU ACHIZIȚII 
        Ec. PETRAN Luciana - Maria 

      Vizat pentru legalitate,

